# AU del Microscopi

AU del Microscopi (AU Mic / HD 197481 / GJ 803) és un estel en la constel·lació del Microscopi que es troba a 32,4 anys llum de distància del sistema solar. De magnitud aparent +8,61, visualment es troba al nord-oest de α Microscopii, al sud-oest d'ω Capricorni, al sud de Dabih (β Capricorni) i a l'est d'Askella (ζ Sagittarii).

## Característiques físiques

AU del Microscopi és una nana vermella de tipus espectral M1Ve amb una temperatura efectiva de 3730 K. És un estel jove de sols 12 milions d'anys, menys del 1 % de la del Sol. Té només la meitat de la massa del Sol i una desena part de la seva lluminositat. És membre de l'Associació estel·lar de β Pictoris i, igual que β Pictoris, es troba envoltada per un disc de pols circumestelar. Probablement forma un sistema triple amb l'estel binari AT del Microscopi, situat a sols 1,18 anys llum.
AU del Microscopi presenta una variació de lluentor gairebé sinusoidal amb un període de 4,865 dies. No obstant això, l'amplitud d'aquesta variació canvia lentament amb el temps; la variació en banda V era de 0,3 magnituds en 1971, disminuint a 0,1 magnituds per 1980.
D'altra banda, les observacions d'AU del Microscopi en tot l'espectre electromagnètic han posat de manifest que és un estel fulgurant en totes les longituds d'ona compreses entre ones de radi i raigs X.
Les fulguracions d'AU del Microscopi van ser identificades per primera vegada en 1973.

## Disc circumestelar de pols

AU del Microscopi posseeix un disc circumnestel·lar de pols, orientat de perfil respecte a l'observador terrestre, el radi del qual és d'almenys 200 UA.
La relació entre les masses del gas i de la pols en el disc no és superior a 6:1, molt per sota del valor primordial assumit de 100:1, per la qual cosa el disc és qualificat com a "pobre en gas".
S'estima que la massa de la pols visible en el disc és almenys equivalent a la massa de la Lluna, mentre que els planetesimals més grans que han produït la pols han de tindre una massa almenys sis vegades major.
La distribució d'energia espectral del disc en longituds d'ona submil·limètriques indica la presència d'un forat a l'interior del disc que s'estén fins a 17 UA, mentre que les imatges de llum dispersada estimen que el radi d'aquest forat és de 12 UA. Per la seva banda, en combinar la distribució d'energia espectral amb el perfil de lluentor superficial s'obté un valor inferior per al radi del forat interior, entre 1 i 10 UA.
La part interior del disc és asimètrica i mostra una estructura en les 40 UA més interiors. Aquesta estructura interna ha estat comparada amb la que podria esperar-se si el disc es veiés influenciat per cossos de major grandària o si hagués tingut lloc formació planetària recent.
La presència del forat interior, així com la seva estructura asimètrica, ha propiciat la cerca de planetes extrasolars en òrbita al voltant d'AU del Microscopi, sense que fins avui existeixi evidència de la seva existència.
No obstant això, estudis basats en observacions del telescopi espacial Hubble sostenen que el disc probablement conté embrions planetaris de la grandària de Plutó en creixement per formar cossos més grans.
La lluentor superficial del disc com a funció de la distància projectada b respecte a l'estrella, mostra una forma característica. Així, les 15 UA interiors del disc semblen tenir una densitat aproximadament constant. A partir d'b ≈ 15 UA, la densitat comença a disminuir; al principi aquesta disminució és lenta, d'acord amb b $^{-α}$ -on α ≈ 1,8 - però, a partir de b ≈ 43 UA, la brillantor cau més abruptament segons b $^{-α,}$ sent α ≈ 4,8.
El disc de pols entorn d'AU del Microscopi ha estat estudiat en diverses longituds d'ona, permetent obtenir diferent informació sobre el mateix. En longituds d'ona visibles, la llum observada és la llum estel·lar dispersada per les partícules de pols en la nostra línia de visió. Les observacions en aquestes longituds d'ona utilitzen un punt coronogràfic per bloquejar la llum que prové directament de l'estel, proporcionant imatges del disc en alta resolució.
Atès que la dispersió és deficient per a la llum de longitud d'ona més llarga que la grandària dels grans de pols, la comparació entre imatges a diferents longituds d'ona —espectre visible i infraroig proper, per exemple— dona informació sobre la grandària dels grans de pols que formen el disc.

## Referències

* ↑ Jesus Maldonado «HADES RV programme with HARPS-N at TNG. XII. The abundance signature of M dwarf stars with planets» (en anglès). Astronomy and Astrophysics, 12-2020, pàg. 23. DOI: 10.1051/0004-6361/202039478.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 3 Peter Plavchan «A planet within the debris disk around the pre-main-sequence star AU Microscopii». Nature, 7813, 6-2020, pàg. 497-500. DOI: 10.1038/S41586-020-2400-Z.
* 1 2 «Observation and modelling of main-sequence star chromospheres - XIV. Rotation of dM1 stars★» (en anglès). Monthly Notices of the Royal Astronomical Society, 3, 25-08-2010, pàg. 1657–1673. DOI: 10.1111/J.1365-2966.2010.16827.X.
* ↑ «ASAS photometry of ROSAT sources. I. Periodic variable stars coincident with bright sources from the ROSAT All Sky Survey» (en anglès). Acta Astronomica, 1, 3-2012, pàg. 67-95.
* ↑ Ignasi Ribas Canudas «The CARMENES search for exoplanets around M dwarfs. Stellar atmospheric parameters of target stars with SteParSyn». Astronomy and Astrophysics, 12-2021. DOI: 10.1051/0004-6361/202141980.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ URL de la referència: https://iopscience.iop.org/article/10.1088/0004-637X/698/2/1068/meta.
* 1 2 AU Microscopii - Flare Star (SIMBAD)
* ↑ AU and AT Microscopii AB (Solstation)
* ↑ Linsky, J. L., Bornmann, P. L., Carpenter, K. G., Hege, E. K., Wing, R. F., Giampapa, M. S. «Outer atmospheres of cool stars. XII - A survey of IUE ultraviolet emission line spectra of cool dwarf stars.Part 1». SAO/NASA ADS Astronomy Abstract Service. DOI: 10.1086/160288.
* ↑ Peter Plavchan, M. Jura, and S. J. Lipsc «Where Are the M Dwarf Disks Older Than 10 Million Years?». SAO/NASA ADS Astronomy Abstract Service. DOI: 10.1086/432568.
* ↑ Del Zanna, G.; Landini, M. and Mason, H. E. «Spectroscopic diagnostics of stellar transition regions and coronae in the XUV: AU Mic in quiescence». SAO/NASA ADS Astronomy Abstract Service. DOI: 10.1051/0004-6361:20020164.
* ↑ David Mouillet «Nearby Planetary Disks». Science. DOI: 10.1126/science.1095851. PMID: 15044792.
* ↑ B Zuckerman and Inseok Song «Young Stars Near the Sun». SAO/NASA ADS Astronomy Abstract Service. DOI: 10.1146/annurev.astro.42.053102.134111.
* ↑ Barrado y Navascués, David; Stauffer, John R.; Song, Inseok; Caillault, J.-P. «The Age of beta Pictoris». SAO/NASA ADS Astronomy Abstract Service. DOI: 10.1086/312162.
* ↑ Monsignori Fossi, B. C.; Landini, M.; Drake, J. J.; Cully, S. L. «The EUV spectrum of AT Microscopii.». SAO/NASA ADS Astronomy Abstract Service.
* ↑ Butler, C. J., Doyle, J. G., Andrews, A. D., Byrne, P. B., Linsky, J. L., Bornmann, P. L. «Rotational modulation and flares on RS CVn and BY DRA systems. II - IUE observations of BY Draconis and AU Microscopii». SAO/NASA ADS Astronomy Abstract Service.
* ↑ Maran, S. P.; Robinson, R. D.; Shore, S. N.; Brosius, J. W.; Carpenter, K. G.; Woodgate, B. E.; Linsky, J. L.; Brown, A.; Byrne, P. B.; Kundu, M. R.; White, S.; Brandt, J. C.; Shine, R. A.; Walter, F. M. «Observing stellar coronae with the Goddard High Resolution Spectrograph. 1: The dMe star AU microscopoii». SAO/NASA ADS Astronomy Abstract Service. DOI: 10.1086/173692.
* ↑ Cully, Scott L.; Siegmund, Oswald H. W.; Vedder, Peter W.; Vallerga, John V. «Extreme Ultraviolet Explorer deep survey observations of a large flare on AU Microscopii». SAO/NASA ADS Astronomy Abstract Service. DOI: 10.1086/156986.
* ↑ Kundu, M. R., Jackson, P. D., White, S. M., & Melozzi, M. «Microwave observations of the flare stars UV Ceti, AT Microscopii, and AU Microscopii». SAO/NASA ADS Astronomy Abstract Service. DOI: 10.1086/164928.
* ↑ Tsikoudi, V. and Kellett, B. J. «ROSAT All-Sky Survey X-ray and EUV observations of YY Gem and AU Mic». SAO/NASA ADS Astronomy Abstract Service. DOI: 10.1046/j.1365-8711.2000.03905.x.
* ↑ W.E. Kunkel «Activity in Flare Stars in the Solar Neighborhood». SAO/NASA ADS Astronomy Abstract Service. DOI: 10.1086/190263.
* ↑ Butler, C. J.; Byrne, P. B.; Andrews, A. D.; Doyle, J. G. «Ultraviolet spectra of dwarf solar neighbourhood stars. I». SAO/NASA ADS Astronomy Abstract Service.
* ↑ Paul Kalas, James R. Graham and Mark Clampin «A planetary system as the origin of structure in Fomalhaut's dust belt». SAO/NASA ADS Astronomy Abstract Service. DOI: 10.1038/nature03601.
* ↑ Aki Roberge, Alycia J. Weinberger, Seth Redfield, and Paul D. Feldman «Rapid Dissipation of Primordial Gas from the AU Microscopii Debris Disk». SAO/NASA ADS Astronomy Abstract Service. DOI: 10.1086/431899.
* ↑ C. H. Chen, B. M. Patten, M. W. Werner, C. D. Dowell, K. R. Stapelfeldt, I. Song, J. R. Stauffer, M. Blaylock, K. D. Gordon, and V. Krause «A Spitzer Study of Dusty Disks around Nearby, Young Stars». SAO/NASA ADS Astronomy Abstract Service. DOI: 10.1086/497124.
* ↑ Michael C. Liu, Brenda C. Matthews, Jonathan P. Williams, and Paul G. Kalas «A Submillimeter Search of Nearby Young Stars for Cold Dust: Discovery of Debris Disks around Two Low-Mass Stars». SAO/NASA ADS Astronomy Abstract Service. DOI: 10.1086/392531.
* 1 2 3 John E. Kirst, D. R. Ardila, D. A. Golimowski, M. Clampin, H. C. Ford, G. D. Illingworth, G. F. Hartig, F. Bartko, N. Benítez, J. P. Blakeslee, R. J. Bouwens, L. D. Bradley, T. J. Broadhurst, R. A. Brown, C. J. Burrows, E. S. Cheng, N. J. G. Cross, R. Demarco, P. D. Feldman, M. Franx, T. Goto, C. Gronwall, B. Holden, N. Homeier, L. Infante, R. A. Kimble, M. P. Lesser, A. R. Martel, S. Mei, F. Mennanteau, G. R. Meurer, G. K. Miley, V. Motta, M. Postman, P. Rosati, M. Sirianni, W. B. Sparks, H. D. Tran, Z. I. Tsvetanov, R. L. White, AND W. Zheng «Hubble Space Telescope Advanced Camera for Surveys Coronagraphic Imaging of the AU Microscopii Debris Disk». SAO/NASA ADS Astronomy Abstract Service. DOI: 10.1086/426755.
* 1 2 Stanimir A. Metchev, Joshua A. Eisner, and Lynne A. Hillenbrand «Adaptive Optics Imaging of the AU Microscopii Circumstellar Disk: Evidence for Dynamical Evolution». SAO/NASA ADS Astronomy Abstract Service. DOI: 10.1086/427869.
* ↑ Michael C. Liu «Substructure in the Circumstellar Disk Around the Young Star AU Microscopii». SAO/NASA ADS Astronomy Abstract Service. DOI: 10.1126/science.1102929. PMID: 15308766.
* ↑ Quillen, Alice C.; Morbidelli, Alessandro; Moore, Alex «Planetary embryos and planetesimals residing in thin debris discs». SAO/NASA ADS Astronomy Abstract Service. pp. 1642-1648.
* ↑ Sanders, Robert «Dust around nearby star like powder snow». UC Berkeley News, 08-01-2007 [Consulta: 11 gener 2007].